בית חאנון

בית חאנוּן (בערבית: بيت حانون) היא העיר הצפונית ביותר ברצועת עזה, המונה כ-35,000 נפש.

משמעות שמה ומקורו עלומים, אולם לפי המסורת המקומית, היא קרויה על שמו של , שחי במאה ה-8 לפנה"ס והאשורים בהנהגת סרגון השני לחמו בו, כמסופר בכתובותיהם בכתב היתדות.

במרכז העיר עומד מסגד א-נאצר (שפירושו: "מסגד הניצחון"). המסגד הוקם לזכר ניצחון המוסלמים על הצלבנים בקרב בית חאנון שנערך במאה ה-13.

במהלך מלחמת העצמאות נכבשה בית חאנון במבצע יואב, אך הוחזרה לידי המצרים לאחר הסכמי שביתת הנשק.

בשל היותה השטח העירוני הצפוני ביותר ברצועת עזה שימשה כבסיס להתקפות רקטות פלסטיניות על ישראל מרצועת עזה בידי ארגוני הטרור הפלסטיניים ובראשם חמאס. בתקופת האינתיפאדה השנייה שוגרו ממנה רקטות קסאם רבות לעבר שדרות. 

בנובמבר 2006 נערך בעיר מבצע ענני סתיו, שמטרתו הייתה פגיעה בתשתיות ייצור הרקטות ובמחבלים פלסטינים. במבצע נהרגו בעיר 57 אנשים, מרביתם מחבלים. ב-7 בנובמבר 2006 ירו תותחים של צה"ל לעבר אזורים שמהם נורו רקטות קסאם לאשקלון. הירי פגע בשכונת מגורים בבית חאנון, וגרם למותם של 19 אזרחים ולפציעתם של 40.

ב-28 באפריל 2008 נהרגו בבית חאנון אם וארבעה מילדיה (הגדול בן 5) מירי טיל ממסוק של צה"ל.

במהלך מבצע עופרת יצוקה בית חאנון הייתה בין הערים הראשונות אליהן נכנס צה"ל על מנת לנטרל את ירי הרקטות על ישראל.

בשנת 2014, עם פרוץ מבצע צוק איתן ברצועת עזה, פשטו כוחות של חטיבת הנח"ל יחד עם כוחות של חיל ההנדסה הקרבית מגדוד 601 ועם כוחות שריון מגדוד 46 על העיירה, נטרלו את איום המנהרות ההתקפיות ואת ירי הטילים לעבר יישובי הדרום וחיסלו חוליות רבות של מחבלי חמאס. בקרבות בעיירה נהרגו שלושה מלוחמי גדוד 931. 

בשנת 2023, לאחר מתקפת הפתע על ישראל של מחבלי החמאס והג'יהאד האסלאמי, צה"ל תקף מבנים בשכונה, שממנה יצאו מחבלים רבים שביצעו מעשי טבח בשדרות, אופקים ושאר עוטף עזה.

קישורים חיצוניים

הערות שוליים 

נפת צפון עזה
רצועת עזה: ערים